<classify> WADAU wa sekta ya Kilimo watajadili fursa zitapatikanazo katika mabadiliko ya tabia nchini ikiwemo upatikanaji wa mbegu zenye kuhimili ukame na teknolojia mbali mbali katika kuelekea uchumi wa viwanda.Hayo yalisemwa leo na Mkurugenzi Mtendaji wa Jukwaa Huru la Kilimo Ansaf, Audax Rukonge wakati akizungumzia mkutano mkuu wa jukwaa hilo utakaofanyika Novemba 27 na 28 mkoani Dodoma.Alisema mbali na kujadili changamoto mabadiliko ya tabia nchini katika kilimo hasa katika karne hii ambayo joto linaongezeka kwa kasi, mkutano huo utaangazia mifumo ya kilimo na chakula.Licha ya mabadiliko ya tabia nchi kuwa changamoto, lakini tunatakiwa kuangalia pia fursa mbalimbali zipatikanazo katika mabadiliko haya wakati tunaelekea kwenye uchumi wa kati wa viwanda, alisema RukongeRukonge alisema pia fursa nyingine ni kuwekeza kwenye teknolojia ya uchakataji na utunzaji mazao kwa muda mrefu.Mkutano huo unawaunganisha wadau 100 kutoka serikalini, sekta binafsi, washirika wa maendeleo, watafiti na wasomi, vyama vya wakulima, asasi za kiraia, watunga sera, wanasheria, wafanya maamuzi, wavuvi na vyombo vya habari.Aidha Rukonge alisema pia sera hizo zitasaidia kurahisisha mfumo wa biashara ili hatimaye nchi ifikie lengo namba mbili la malengo ya maendeleo endelevu, SDGs na hiyo ambapo ulimwenguni bila njaa na utapiamlo ifikapo mwaka 2030.  <topic>: KITAIFA 